Bumm.sk | Hongkongba vándorol e kislány ártatlanságának elvételével járó élményfoszlány – 2 millió fontért
2017. március 29. szerda - 18:45
Elkelt a szüzessége annak a román lánynak, aki az interneten hirdette meg annak elvételét tavaly év végén. Az Alexandra Khefren ártatlanságának elvételével járó élményfoszlány egy hongkongi üzletember leendő emlékeit fogja gazdagítani, az ára pedig kétmillió font, írta a 24.hu.
Alexandra tavaly hirdette meg az aukciót és 850 ezer fontot határozott meg kezdő licitálási összegként, miután egyeztetett a Cindarella Escorts nevű, lányokat futtató német ügynökséggel. A lány sem gondolta volna, hogy ekkora összegekért akarják megvásárolni majd szüzességét, amelynek árából szülei életkörülményeit szerette volna kellemesebbé tenni – írta az Uh.ro hírportál.
A lány ötlete azonban nem nyerte el szülei tetszését és megfenyegették, hogy kitagadják, ha ilyen módon veszíti el ártatlanságát.
A történet még tavaly decemberben kapott szárnyra, aztán lassan lecsendesedett körülötte a felhajtás.
Most azonban újra jelentkezett Khefren, és bejelentette: elkelt a szüzessége, amit végül egy üzletember vásárolt meg 2 millió fontért
A titokzatos vevőről csak annyit lehet tudni, hogy egy hongkongi üzletemberről van szó, aki már le is foglalta a hotelt, ahol el fogja venni a lány ártatlanságát. Khefren elárulta, hogy telefonon már beszélt a férfival. A lány elmondta, hogy inkább egy olyan embernek adja a szüzességét, aki fizet érte, mint egy olyannak, aki előbb vagy utóbb úgyis elhagyja majd – számolt be a 24.hu a metro híradása alapján.
(24.hu/uh.ro)